מלכויות, זיכרונות ושופרות

## מלכויות

|  |  |
| --- | --- |
| ה' באייר התש"ח נאספו בְּחוּנֶיךָרגע טמיר לא נשכחעת רצון מלפניך. דמדומי שבת המלכהעוד רגע ושבתה מלאכהאך מְאִתְּךָ היא עָרוּכָהכי עוד רבה המלאכה,אתה עתה תכונן בישראל מלוכה.אודים מוצלים מאש פליטי זָעָמֶךָשארית נחלתך, תפוצוֹת צֹאֶנךָ רָצוּ לא רָצוּ,  | הגיעה עת פְּקוּדָהזָכוּ לא זָכוּ, אחישנה בעיתה.החמה בראש האילנותעוד רגע הָצֵל לִנְטוֹתהתקווה בראש ובלבבותמשאלת דוֹר ודורות -וקָדְשָׁה שבת המלכהוחָדְשָׁה בישראל מלוכה.מלוך על העולם כולו בכבודֶךָובבקשה אל תשכח גם על ישראל עמָךמהרה עלינו גלה כבוד מלכותֶךָגם על אלה שלא מכירים בטוּבֶךָ |
| ***המליכוני בני כי לכם היא המלוכה******נִצְרוּהָ היטב לעוד אלף אלפי שנה******בניין הארץ הוא כבודי, בְּנוּהָ לשנות דור******עד גם ההולכים בחושך, יראו את האור******מידכם הייתה זאת לכם בני עלייה******לא על מגש של כסף, רק בעמל ויגיעה*** ***אמונתכם היא לכם עוז ותושייה******"מלכות הארץ כמלכות הרקיע" - ְּבִסִפְרִי חתומה*** |
|  |

## זיכרונות

זוכרם בזיכרון טוב לפנֶיךָ

מארץ ירדן וחרמונים

זכור ידידות בניך ורעֶיךָ

הנאהבים והנעימים.

אמצם אל לבך, נשאם בחמְלַתֶּךָ

אשר חרפו נפשם על קידוש שְׁמֶךָ

שמרם כבבת אישון עיניך

חתור להם מחילה תחת כסא כבודֶךָ

***ניצרו אתם את האש, אשר יקדה בלבותם***

***הגחלת והלפיד אשר נשאו איתם***

***על כתפיכם תמיד, שאו את שמותם***

***הארץ אשר תבנו, לא תכסה דמם.***

***אבני זיכרון לבני ישראל, על לוח לבכם***

***קדשו צום קראו עצרה, אני תמיד אתכם***

***קראו הלל תנו הודיה, פְּסוּקָה היא לכם***

***ימי זיכרון ומועד - הלוא נתתים בידכם***



**שופרות**

תקע בשופר גדול לחירותנו השלימה

***חירטו החירות בלבבכם ולַמְדוּהָ הדור הבא***

השיבה שופטינו כבראשונה

***אמת וצדק שפטו בשעריכם, ִדינוּ דין יתום ואלמנה***

למלשינים ולכופרים אל תהי תקווה, לעולם

***הרבה סובלנות בני והרבה אהבת חינם***

ייתקע בשופר להשיב הנדחים והאובדים

***פיתחו לבבות ושערים, הנה הם באים, הנה הם באים***

ולירושלים תשוב ותשכון בתוכה

***שוב אשוב כי לא תשחיתו רוּחָהּ ונופָהּ***

חננו מאיתך דעה בינה והשכל

***הלוא כל העולם מחכמתכם ובינתכם מִשְׂתַּכֵּל***

מדוע זכינו אנו ולא כל הדורות האחרים

***אין סודות מלפני, התשובה בבתים הקודמים***

עשה שנהיה ראויים לזאת המתנה

***כבר כתבתי לא בשמים היא - בידכם נתונה***

ובשופר הגדול מי ומתי ייתקע?

***אחרֵי ולפנֵי השופר – קול דממה דקה***

***קול גבורתכם ומעשיכם - בהשקט ובבטחה***



מחלקי המים

ירושלים